EkBass/fiwiki-20250220-pages-articles huggingface dataset:
Jacob Cederholm

Jacob Cederholm (s. 30. tammikuuta 1998 Helsingborg, Ruotsi) on ruotsalainen jääkiekkopuolustaja, joka pelaa SHL-joukkue HV71:ssä. Eliteprospects.com -sivuston mukaan isokokoinen Cederholm on aggressiivinen oman pään puolustaja, joka luistelee kokoisekseen suhteellisen hyvin, on vahva 1 vs 1 -tilanteissa ja omaa johtajuutta. Hänen hyökkäyspään taitonsa ovat kuitenkin rajalliset, mutta Cederholm ei kuitenkaan tee usein kovin rohkeita kiekollisia ratkaisuja. Hän laukoo oikealta. Viitattu 21.1.2016. ==Ura== ===Seuraura=== Cederholm on Jonstorps IF:n kasvatti. Hän toimi kaudella 2013–2014 seuran J18-junioreiden varakapteenina. Seuraavaksi kaudeksi 2014–2015 Cederholm siirtyi HV71:n J18-junioreihin pelaamaan ikäluokan pääsarjaa J18 Elitiä. Hän nousi joukkueen varakapteeniksi. Cederholm pelasi ison osan kaudestaan myös seuran J20-junioreissa. Hän debytoi kauden aikana myös HV71:n SHL-joukkueessa, jossa Cederholm pelasi kolme ottelua ilman tehopisteitä. Vain 16-vuotias Cederholm teki SHL-debyyttinsä 23. lokakuuta 2014 vieraissa Skellefteå AIK:ta vastaan. Kaudella 2015–2016 Cederholm nousi jo 17-vuotiaana HV71:n J20-junioreiden kapteeniksi. Hän pelasi kauden aikana seuran SHL-joukkueessa yhdeksän runkosarja- ja viisi Mestarien liigan ottelua ilman tehopisteitä. Huhtikuussa 2016 Cederholm teki HV71:n kanssa kaksivuotisen SHL-sopimuksen. Winnipeg Jets varasi Cederholmin neljännellä kierroksella 97. pelaajana NHL:n varaustilaisuudessa 2016. Samana kesänä hänet varasi myös Sibir Novosibirsk 142. pelaajana KHL:n varaustilaisuudessa. ===Maajoukkueura=== Cederholm pelasi alle 18-vuotiaiden MM-kilpailuissa vuonna 2016, jolloin hän voitti hopeaa. Cederholm toimi turnauksessa Ruotsin kapteenina. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Cederholm voitti hopeaa. Cederholm pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä hän on pelannut 38 poikien maaottelua. Cederholm on toiminut myös Ruotsin alle 16-vuotiaiden maajoukkueen kapteenina. ==Muuta== Cederholmin isoveli Anton on Vancouver Canucksin viidennen kierroksen varaus vuodelta 2013. Hän pelaa myös puolustajana.Anton Cederholm EliteProspects-sivustolla Viitattu 21.1.2016. ==Tilastot== 2014–2015 HV71 SHL 3 0 0 0 0 – – – – – HV71 J20 SuperElit 16 1 0 1 8 3 0 0 0 0 2015–2016 HV71 SHL 9 0 0 0 0 – – – – – U18 7 0 0 0 6 HV71 J20 SuperElit 35 1 4 5 28 3 2 0 2 2 2016–2017 HV71 SHL 5 0 0 0 0 – – – – – HV71 J20 SuperElit 8 0 2 2 12 2 0 0 0 2 IK Pantern Allsvenskan 34 1 5 6 16 – – – – – 3 kautta yhteensä SHL 17 0 0 0 0 – – – – – ==Lähteet== * * ===Viitteet=== Luokka:Ruotsalaiset jääkiekkoilijat Luokka:HV71:n pelaajat Luokka:Winnipeg Jetsin varaamat pelaajat Luokka:Vuonna 1998 syntyneet Luokka:Elävät henkilöt
Adam Tilander

Adam Tilander (s. 18. syyskuuta 1998 Skövde Viitattu 21.1.2016.) on ruotsalainen jääkiekkoilija, joka edustaa SHL-liigassa pelaavaa Skellefteå AIK:ta. Hän on pelipaikaltaan puolustaja. Oikealta laukova Tilander teki pääsarjadebyyttinsä vasta 16-vuotiaana kaudella 2014–2015. Tilanderia on pidetty pitkään huippulupauksena, ja hän pelasi jo 13-vuotiaana alle 18-vuotiaiden sarjassa. SKA Pietari varasi hänet viidennellä kierroksella vuoden 2015 KHL:n varaustilaisuudessa. ==Lähteet== Luokka:Ruotsalaiset jääkiekkoilijat Luokka:Vuonna 1998 syntyneet Luokka:Elävät henkilöt
Michal Ivan

Michal Ivan (s. 18. marraskuuta 1999 Žiar nad Hronom Viitattu 21.1.2016.) on slovakialainen jääkiekkoilija, joka pelaa Tšekin Extraliga-joukkue HC Pardubicessa. Hän on pelipaikaltaan puolustaja. Ivan teki pääsarjadebyyttinsä Zvolenin riveissä vasta 15-vuotiaana kaudella 2015–2016. ==Lähteet== Luokka:Slovakialaiset jääkiekkoilijat Luokka:Vuonna 1999 syntyneet Luokka:Elävät henkilöt
Furkan Korkmaz

Furkan Korkmaz (s. 24. heinäkuuta 1997 Istanbul) on turkkilainen koripalloilija, pelipaikaltaan heittävä takamies. Korkmaz siirtyi Anadolu Efesin junioreihin 15-vuotiaana vuonna 2012. Seuran edustusjoukkueeseen hän siirtyi kesällä 2014 ja teki debyyttinsä sekä Turkin liigassa että Euroliigassa kaudella 2014–2015. Korkmaz edusti Turkkia vuoden 2015 Euroopan- mestaruuskilpailuissa. Philadelphia 76ers varasi Korkmazin NBA:han 26. vuorolla vuoden 2016 varaustilaisuudessa.http://www.nba.com/sixers/news/philafirst-sixers-land- international-prospects-late-first-round Kaudella 2016–2017 hän pelasi NBA:ssa 14 ottelua ja kaudella 2017–2018 kahdeksan ottelua. == Lähteet == Luokka:Turkkilaiset koripalloilijat Luokka:Vuonna 1997 syntyneet Luokka:Elävät henkilöt
Turtles-mutanttikilpikonnat (8. tuotantokausi)

Teini-ikäisten mutanttininjakilpikonnien 8.kauden jaksokuvaukset. Kahdeksannesta kaudesta lähtien sarjan ulkoasu muuttui, juoni painotti toimintaa, edellisen kausien henkilöitä karsittiin ja taivaan väritys vaihtui sinisestä punaiseksi, minkä vuoksi viimeiset kaudet tunnetaan sarjan fanien keskuudessa nimellä "Red Sky Seasons". ==Jaksoluettelo== ===Get Shredder!=== ===Wrath of the Rat King=== ===State of Shock=== ===Cry H.A.V.O.C.!=== ===H.A.V.O.C. in the Streets!=== ===Enter: Krakus=== ===Cyber-Turtles=== ===Turtle Trek=== ==Lähteet== * * Turtles -mutanttikilpikonnat IMDB:ssä, viitattu 21.1.2016 * Turtles -mutanttikilpikonnat TV.com:ssa , viitattu 21.1.2016 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1994 Luokka:Tuotantokaudet
Alfredo Morelos

Alfredo José Morelos Aviléz (s. 21. kesäkuuta 1996 Cereté) on kolumbialainen jalkapalloilija, joka edustaa Brasilian Série A:ssa pelaavaa Santosia. Vasenjalkainen Morelos on pelipaikaltaan hyökkääjä. == Seurajoukkueura == Morelos on Independiente Medellínin kasvatti. Hän debytoi seuran paidassa kaudella 2014, jolloin hän pelasi Categoría Primera A -sarjassa yhden ottelun.http://www.zerozero.pt/player.php?id=392942 Tammikuussa 2016 kolumbialainen jalkapallosivusto uutisoi Morelosin olevan hyvin lähellä lainasopimusta Veikkausliigan Helsingin Jalkapalloklubin kanssa.http://www.suomifutis.com/2016/01/kolumbian-u20-karki-yhdistetty- hjkhon-vuoden-lainasopimus-tehty/ Helmikuussa Morelos siirtyikin lainasopimuksella HJK:hon.http://www.veikkausliiga.com/uutiset/2016/02/05/kolumbialainen- hyokkaaja-lainasopimuksella-klubiin Hän teki debyyttinsä Veikkausliigassa huhtikuussa 2016 IFK Mariehamnia vastaan. Morelos oli Veikkausliigan kaudella 2016 HJK:n paras maalintekijä ja hänet valittiin sarjan parhaaksi hyökkääjäksi. 7. joulukuuta 2016 HJK käytti Morelosin lainasopimuksen osto- option ja teki hänen kanssaan kolmen vuoden sopimuksen. Mores siirtyi Skotlannin Valioliigassa pelaavaan Rangersiin kesäkuussa 2017. Skotlannissa Morelos iski huikeat 78 maalia, mutta sai myös 6 punaista korttia. Kuuden vuoden jälkeen Morelos siirtyi legendaariseen Santokseen Brasiliassa, missä mm. Neymar on pelannut. Morelos teki neljä maalia kaudella keväällä 2024. Heinäkuussa 2024 Santos lähetti Moreloksen lainalle kolumbialaisseura Atletico Nationaliin. == Maajoukkueura == Morelos on edustanut Kolumbiaa alle 20-vuotiaiden maajoukkuetasolla. Hän oli mukana vuoden 2015 ikäluokan Etelä- Amerikan-mestaruuskilpailuissa, joissa Kolumbia saavutti hopeaa. Kolumbian maajoukkueessa Morales on tehnyt yhden maalin 11 peliin. == Saavutukset == Maajoukkuetasolla * Etelä-Amerikan alle 20-vuotiaiden mestaruuskilpailut: hopeaa (2015) == Lähteet == Luokka:Kolumbialaiset jalkapalloilijat Luokka:Jalkapallon Suomen mestarit Luokka:Vuonna 1996 syntyneet Luokka:Elävät henkilöt
Haapala (Jaaman piiri)

Haapala () on kylä Leningradin alueen Jaaman piirin Kattilan kunnassa Venäjällä. Se sijaitsee Haapalanjärven rannalla 18 kilometriä Kattilan taajamasta länteen. Kylässä on 53 asukasta (vuonna 2010). Kylä mainitaan autiona ruotsalaisten vuosina 1618–1623 laatimassa maakirjassa. Myöhemmin sen asukkaat olivat venäläisiä, jotka kuuluivat aluksi Soikkolan ja vuodesta 1878 lähtien Valkovitsan ortodoksiseen seurakuntaan. Haapalan talonpojat olivat 1860-luvulle saakka tilanomistajan maaorjia. Sen jälkeen he kuuluivat kyläkuntana Kattilan volostiin, joka oli osa Pietarin kuvernementin Jaaman kihlakuntaa. Vuonna 1899 Haapalassa oli 22 taloutta ja 125 asukasta. Neuvostoaikana se kuului Valkovitsan ja Villikaisin kyläneuvostoihin. Haapalanjärven rannalla on kreivitär Zavodovskajan miehensä muistoksi vuonna 1861 rakennuttama kivinen tsasouna. Kylässä toimii kalastus- ja metsästysmaja. Soikkolan inkerikot ovat nimittäneet Haapalan kylää Sairaksi ja Haapalanjärveä Sairan järveksi. ==Lähteet== Luokka:Jaaman piiri
Planeetta Yhdeksän

Planeetta Yhdeksän on hypoteettinen aurinkokunnan kaukaisissa ulko-osissa sijaitseva planeetta. Sen olemassaoloa ehdotettiin alun perin vuonna 2014 selittämään joidenkin Kuiperin vyöhykkeen kaukaisten osien kohteiden kiertoratoja Auringon ympäri. Joidenkin kappaleiden kiertoradat eivät vaikuta sattumanvaraisilta, vaan siltä kuin niihin vaikuttaisi ennestään tuntematon aurinkokunnan planeetta. Tammikuussa 2016 Konstantin Batygin ja Michael E. Brown julkaisivat tietokonemallinnuksiin perustuvan tutkimuksen, joka vaikutti vahvistavan planeetan olemassaolon mahdollisuutta. He käyttivät planeetasta nimeä ”Planeetta Yhdeksän”. Planeetan radan isoakselin puolikkaan arvioidaan olevan noin 600 AU (600 x Maan keskietäisyys auringosta (AU)). Se siis kiertäisi Aurinkoa keskimäärin 20 kertaa kauempana kuin Neptunus ja noin 15 kertaa kauempana kuin Pluto. Sen kiertoaika Auringon ympäri olisi noin 10 000–20 000 vuotta. Planeetan massan on arvioitu olevan 10 Maan massaa (tai 5 000 kertaa Pluton massaa) suurempi. Subaru-avaruusteleskooppia käytetään sen etsimiseen. On arvioitu, että kestää viisi vuotta tutkia koko alue, jolla tämä oletettu planeetta saattaa sijaita. == Katso myös == *Pluto *Neptunuksentakaiset planeetat == Lähteet == Luokka:Aurinkokunnan hypoteettiset kohteet Luokka:Transneptuniset kohteet
Asley González

Asley González Montero (s. 5. syyskuuta 1989 Caibarién) on kuubalainen judon olympiamitalisti ja maailmanmestari. 179 senttimetriä pitkä ja 90 kilogrammaa painava González kilpailee 90-kiloisten sarjassa.http://results.toronto2015.org/IRS/en/judo/athlete- profile-n10175276-gonzalez-asley.htm González saavutti hopeaa vuoden 2012 kesäolympialaisista Lontoosta.http://www.sports- reference.com/olympics/athletes/go/asley-gonzalez-1.html Vuoden 2008 kesäolympialaisissa Pekingissä hän oli 13:s. MM-kilpailuista González voitti kultaa vuonna 2013 Rio de Janeirosta. Lisäksi hänellä on pronssia vuodelta 2011. Pan-Amerikan kisoista González on saavuttanut kaksi hopeaa vuosilta 2011 ja 2015. Pan-Amerikan-mestaruuskilpailuista hänellä on kaksi kultaa ja yhtä monta hopeaa. == Lähteet == Luokka:Vuonna 1989 syntyneet Luokka:Kuubalaiset judokat Luokka:Kuubalaiset olympiamitalistit Luokka:Elävät henkilöt
Bentsotrifluoridi

Bentsotrifluoridi (C7H5F3) on fluorattu aromaattinen orgaaninen yhdiste. Yhdistettä voidaan käyttää muun muassa liuottimena sekä muiden kemikaalien valmistamiseen. ==Ominaisuudet== Huoneenlämpötilassa bentsotrifluoridi on väritöntä nestettä. Yhdiste liukenee vain niukasti veteen, mutta paremmin useisiin orgaanisiin liuottimiin ja kykenee liuottamaan monia orgaanisia yhdisteitä. Yhdiste reagoi elektrofiilisilla aromaattisilla substituutioreaktioilla esimerkiksi se voidaan nitrata ja halogenoida. Näissä reaktioissa trifluorimetyyliryhmä on inaktivoiva ja metaohjaava. Voimakkaat happoliuokset hydrolysoivat bentsotrifluoridin bentsoehapoksi.Max M. Boudakian: Fluorinated Aromatic Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 21.1.2011Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick : Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 21.1.2016 ==Valmistus ja käyttö== Bentsotrifluoridia valmistetaan fluoraamalla bentsotrikloridia joko antimonipentafluoridin avulla tai vedettömällä vetyfluoridilla 80-110 °C:n lämpötilassa ja 1,2-1,4 MPa:n paineessa. Katalyyttinä voidaan käyttää siirtymämetallioksidien ja alumiinioksidin seosta ja saantoa parannetaan myös lisäämällä reaktioseokseen hieman heksametyleenitetramiinia. Bentsotrifluoridia voidaan käyttää useiden väriaineiden ja maatalouskemikaalien synteeseissä. Lisäksi sitä voidaan käyttää polymeerikemiassa ja dielektrisissä nesteissä. Bentsotrifluoridia voidaan käyttää liuottimena useissa reaktioissa dikloorimetaanin sijasta ja se ei ole yhtä myrkyllistä kuin monet klooratut orgaaniset liuottimet. Bentsotrifluoridin toimiessa liuottimena myös saannot ja selektiivisyydet ovat usein paremmat verrattuna moniin muihin orgaanisiin liuottimiin. ==Lähteet== Luokka:Aromaattiset yhdisteet Luokka:Organohalidit
Torstein Stenersen

Torstein Stenersen (s. 16. lokakuuta 1988) on norjalaissyntyinen, nykyisin Ruotsia edustava ampumahiihtäjä. Stenersen edustaa Ramundberget SSK -seuraa.http://www.torsteinstenersen.se/?page_id=48 IBU-cupissa Norjaa edustanut Stenersen sai Ruotsin edustusoikeuden vuonna 2015.http://www.aftenbladet.no/100Sport/skiskyting/Norske-Torstein-26-gar-for- Sverige-I-dag-slo-han-hele-Norges-lag-671569_1.snd Hän debytoi maailmancupissa saman vuoden tammikuussa Anterselvan pikamatkalla sijoittuen sijalle 94. Avauspisteensä hän saavutti tammikuussa 2016 Ruhpoldingin normaalimatkalta ollen seitsemäs. Tuo on myös hänen paras maailmancup- sijoituksensa. == Lähteet == Luokka:Norjalaiset ampumahiihtäjät Luokka:Ruotsalaiset ampumahiihtäjät Luokka:Vuonna 1988 syntyneet Luokka:Elävät henkilöt
Kun kello lyö

Kun kello lyö (When Eight Bells Toll) on vuonna 1971 valmistunut brittiläinen toiminta- ja seikkailuelokuva. Se perustuu Alistair MacLeanin samannimiseen romaaniin. Elokuvan on ohjannut Etienne Périer ja pääosissa ovat muun muassa Anthony Hopkins, Robert Morley ja Nathalie Delon. == Juoni == Brittiläinen laivaston tiedustelupalvelun agentti Philip Calvert saa tehtäväkseen selvittää Skotlannin rannikolla kadonneen laivan olinpaikka. Laivan lastina on miljoonien puntien arvosta kultaharkkoja, jotka varastettiin aivan brittihallituksen silmien alta. Calvert ja hänen parinsa Hunslett tekeytyvät meribiologeiksi ja huomaavat, että Skotlannin ylämailla on tekeillä jotain hämärää. Epäilykset kohdistuvat kreikkalaiseen pohattaan, Sir Anthony Skourosiin, jonka jahti on ankkurissa alueella. == Rooleissa == == Lähteet == Luokka:Brittiläiset seikkailuelokuvat Luokka:Vuoden 1971 brittiläiset elokuvat
Michele Perniola

Michele Perniola (s. 6. syyskuuta 1998 Palagiano, Italia) on italialainen laulaja, joka edusti San Marinoa vuoden 2015 Eurovision laulukilpailussa duona yhdessä Anita Simoncinin kanssa, kappaleella Chain of lights. Laulu sijoittui sijalle 16 toisessa semifinaalissa, eikä päässyt finaaliinEurovisoin Song Contest: Scores 2nd Semi-Final eurovision.tv Viitattu 21.1.2016. Perniola edusti San Marinoa myös vuonna 2013 lasten Eurovision laulukilpailussa kappaleella O-o-O Sole intorno a meSan Marino debuting at Junior Eurovision eurovoix.com Viitattu 21.1.2016. ==Diskografia== ===Singlet=== Vuosi Nimi 2013 "O-o-O Sole Intorno a Me" ("O-o-O Sunlight all Around Me") 2015 "Chain of Lights" (Anita Simoncinin kanssa) == Lähteet == Luokka:Italialaiset laulajat Luokka:Vuoden 2015 euroviisuedustajat Luokka:San Marinon euroviisuedustajat Luokka:Vuonna 1998 syntyneet Luokka:Elävät henkilöt
Ion Panțuru

Ion Panțuru (11. syyskuuta 1934 Sinaia tai Comarnic – 17. tammikuuta 2016) oli romanialainen rattikelkkailija ja olympiamitalisti. Panțuru voitti Nicolae Neagoen kanssa kahden miehen kelkoissa olympiapronssia Grenoblessa 1968. Mitali on vuoteen 2017 mennessä Romanian ainoa talviolympialaisista. Samoissa kisoissa Panțuru sijoittui neljän miehen kelkoissa neljänneksi. Hän kilpaili olympiatasolla myös Innsbruckissa 1964, Sapporossa 1972 ja Innsbruckissa 1976. Näissä kisoissa Panțuru sijoittui parhaimmillaan kahden miehen kelkoissa viidenneksi Sapporossa. Panțuru saavutti kahden miehen kelkoista myös kaksi MM-mitaliaOlympics at Sports-Reference.com ja useita EM- mitaleja.http://www.sportrevolution.ro/ion-panturu-eroul-bobului-romanesc/ Panțuru kuoli 81-vuotiaana 17. tammikuuta 2016.http://www.gsp.ro/sporturi/altele/ion-panturu-cistigatorul-singurei- medalii-obtinute-de-romania-la-jocurile-olimpice-de-iarna-a-murit-la-81-de- ani-467990.html == Lähteet == * Ion Panţuru Bio, Stats and Results Olympics at Sports-Reference.com === Viitteet === Luokka:Romanialaiset rattikelkkailijat Luokka:Romanialaiset olympiamitalistit Luokka:Vuonna 1934 syntyneet Luokka:Vuonna 2016 kuolleet
Nicolae Neagoe

Nicolae Neagoe (2. elokuuta 1941 Sinaia – 29. huhtikuuta 2023) oli romanialainen rattikelkkailija ja olympiamitalisti. Neagoe voitti Ion Panțurun kanssa kahden miehen kelkoissa olympiapronssia Grenoblessa 1968. Mitali on vuoteen 2017 mennessä Romanian ainoa talviolympialaisista. Samoissa kisoissa Neagoe sijoittui neljän miehen kelkoissa neljänneksi. Hän voitti myös useita EM-mitaleja mutta ei MM-mitaleja.Olympics at Sports-Reference.com == Lähteet == * Nicolae Neagoe Bio, Stats and Results Olympics at Sports-Reference.com === Viitteet === Luokka:Romanialaiset rattikelkkailijat Luokka:Romanialaiset olympiamitalistit Luokka:Vuonna 1941 syntyneet Luokka:Vuonna 2023 kuolleet
Nils Bonpoika Sture

Nils Bonpoika (Bosson) Sture (k. 1494) oli ruotsalainen valtaneuvos. Hän nostatti talonpojat Oxenstiernoja vastaan 1466 ja esti Eerik Akselinpoika Tottin valtaannousun Ruotsissa. Hän tuki Kaarle Knuutinpoikaa harjoittamalla Taalainmaalla tämän hyväksi propagandaa. Myöhemmin hän oli Sten Sture vanhemman kannattajaFacta 2001, WSOY 1985, 15. osa, palsta 337–338, mutta välit katkesivat myöhemmin, kun hän joutui vaihtamaan Västeråsin läänin vähämerkityksisempään Stegeborgin lääniin.Nils Sture, Svenskt Biografiskt Lexikon. Ruotsin valtionarkisto. Nils Sture oli Natt och Dag -sukua, mutta otti äidinisänsä mukaan käyttöön nimen Sture. == Lähteet == Luokka:Ruotsalaiset aateliset Luokka:Valtaneuvokset‎ Luokka:Syntymävuosi puuttuu Luokka:Vuonna 1494 kuolleet
Maitoinen

Maitoinen on kylä Hausjärvellä ja Mäntsälässä. Suomen Rauhanyhdistysten Keskusyhdistyksellä on kylällä leirikeskus. Rakennus rakennettiin 1950-luvulla kouluksi. Se oli myöhemmin muussa käytössä, kunnes yhdistys hankki sen vuonna 1978. Mäntsälän puolella 30 henkilöä (2009) asuu Maitoisissa. == Lähteet == Luokka:Hausjärven kylät Luokka:Mäntsälän kylät
Nils Sture

Nils Sture tarkoittaa seuraavia: *Nils Bonpoika Sture (k. 1494), ruotsalainen valtaneuvos *Nils Svantenpoika Sture (1543–1567) ruotsalainen ylimys
Castel Ivano

Castel Ivano on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa Spera (575 asukasta), Strigno (1 451) ja Villa Agnedo (969), yhdistyivät muodostaen Castel Ivanon kunnan.Kuntaliitokset 2016 1\. heinäkuuta 2016 kuntaan fuusioitui vielä Ivano-Fracenan kunta.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Simon Andersson (hiihtäjä)

Simon Andersson (s. 10. toukokuuta 1991) on ruotsalainen maastohiihtäjä. Hän edustaa Falun-Borlänge SK:ta. Andersson hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 61:s. Ensimmäiset maailmancupin pisteensä hän saavutti oltuaan 27:s Tour de Skillä 2015. Anderssonin paras saavutus maailmancupissa on 26. sija Rukan Nordic Openingissa marraskuussa 2015. Yksittäiset etapit mukaan lukien Andersson on ollut parhaimmillaan 12:s Val Müstairissa vapaan hiihtotavan sprintissä Tour de Skillä 2015. Skandinavia Cupissa Anderssonin paras sijoitus on neljäs Lillehammerissa 30 kilometrin perinteisen hiihtotavan kilpailussa 14. joulukuuta 2014. Andersson oli mukana alle 23-vuotiaiden MM-kilpailuissa Val di Fiemmessä 2014. Hän oli vapaan hiihtotavan sprintissä 20:s, 15 kilometrin perinteisen hiihtotavan kilpailussa 14:s ja yhdistelmäkilpailussa 25:s. == Lähteet == Luokka:Ruotsalaiset maastohiihtäjät Luokka:Vuonna 1991 syntyneet Luokka:Elävät henkilöt
Svante Steninpoika Sture

Svante Steninpoika Sture (1517–1567) oli ruotsalainen valtaneuvos ja valtakunnanmarski. Hän oli Sten Sture nuoremman poika. Hän kuului valtaneuvostoon Kustaa Vaasan aikana. Eerik XIV nimitti hänet marskiksi 1560, ja kreivin arvon hän sai 1561. Hänet surmattiin niin sanottu Sturein murhien aikana.Facta 2001, WSOY 1985, 15. osa, palsta 339 == Lähteet == Luokka:Ruotsalaiset henkilöt Luokka:Valtaneuvokset Luokka:Ruotsalaiset henkirikosten uhrit Luokka:Vuonna 1517 syntyneet Luokka:Vuonna 1567 kuolleet
Cembra Lisignago

Cembra Lisignago on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun Cembran (1 823 asukasta) ja Lisignagon (552 asukasta) kunnat yhdistyivät.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Contà

Contà on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme pientä kuntaa, Cunevo (595 asukasta), Flavon (523) ja Terres (320), yhdistyivät muodostaen Contàn kunnan.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Sture-murhat

Sture-murhat eli Sturein murhat tarkoittavat Tukholmassa 24. toukokuuta 1567 toimeenpantuja murhia. Eerik XIV epäili eräiden aatelisten hautovan maanpetoksellisia ajatuksia, ja valtiopäivät langetti heille tuomiot. Eerik kuristi tuomiotta jääneen Nils Svantenpoika Sturen ja surmautti useita muita, Svante Sturen, Abraham Stenbockin, Erik Svantenpoika Sturen ja Ivar Ivarsinpoika Liljeörnin sekä vahingossa vielä oman opettajansa Dionysos Beurreuksen. Tässä yhteydessä paljastui Eerikin mielisairaus.Facta 2001, WSOY 1985, 15. osa, palsta 339 Mahdollisesti Eerik oli suunnitellut myös Klaus Flemingin murhaamista samassa yhteydessä, mutta Fleming oli jäänyt pois valtiopäiviltä, joiden aikana murhat tapahtuivat.Berndt Federley: Klas Fleming Svenskt Biografiskt Lexikon. Ruotsin valtionarkisto. == Lähteet == Luokka:Tukholman historia Luokka:Murhat Ruotsissa Luokka:1567
Alexis Zapata

Alexis Zapata Álvarez (s. 10. toukokuuta 1995 Medellín, Kolumbia) on kolumbialainen jalkapalloilija. Zapata edustaa Italian Serie B:ssa pelaavaa Perugiaa, jossa hän on lainassa Serie A:ssa pelaavasta Udinesesta. Pelipaikaltaan Zapata on vasen laitalinkki. == Seurajoukkueura == Zapata aloitti ammattilaisuransa kolumbialaisessa Envigadossa. Hän pelasi ensimmäisen ottelunsa Kolumbian pääsarjassa 18. toukokuuta 2013, kun Envigado hävisi kotonaan Deportes Quindíolle 0–1. Ensimmäisen pääsarjamaalinsa Zapata teki 26. syyskuuta 2013, kun Envigado voitti kotonaan Cúcuta Deportivon 2–0. Yhteensä Zapata pelasi kaudella 2013 pääsarjassa 15 ottelua, joissa hän teki kaksi maalia. Zapata siirtyi tammikuussa 2014 espanjalaiseen Granadaan, joka lainasi hänet saman tien italialaiseen Sassuoloon. Hän ei ehtinyt pelata sarjaotteluita kummassakaan seurassa, kun siirtyi jo kesällä 2014 italialaiseen Udineseen. Zapata teki ensiesiintymisensä Serie A:ssa 23. marraskuuta 2014, kun Udinese pelasi kotonaan 1–1-tasapelin Chievo Veronan kanssa. Ottelu jäi Zapatan ainoaksi pääsarjatasolla kaudella 2014–2015. Kesällä 2015 Udinese lainasi hänet sarjatasoa alemmas Perugiaan. == Maajoukkueura == Zapata on edustanut Kolumbiaa alle 20- ja alle 21-vuotiaiden maajoukkuetasolla. Hän oli mukana alle 20-vuotiaiden Etelä-Amerikan- mestaruuskilpailuissa Uruguayssa 2015, jossa Kolumbia saavutti hopeaa, ja saman ikäluokan MM-kilpailuissa Uudessa-Seelannissa samana vuonna. Zapata pelasi Etelä-Amerikan-mestaruuskilpailuissa seitsemän ja MM-kilpailuissa neljä ottelua. MM-kilpailuissa hän onnistui myös maalinteossa Senegalia vastaan. == Lähteet == Luokka:Kolumbialaiset jalkapalloilijat Luokka:Vuonna 1995 syntyneet Luokka:Elävät henkilöt
Pikaluistelu talviolympialaisissa 2014 – miesten 1 000 m

Miesten 1 000 metrin pikaluistelu kilpailtiin vuoden 2014 talviolympialaisissa Adler Arenalla 12. helmikuuta 2014. Stefan Groothuis voitti kultaa. == Tulokset == Sija Pari Rata Nimi Maa Aika Aikaero Huomioitavaa 16 U Stefan Groothuis 1:08.39 RE 17 U Denny Morrison 1:08.43 +0.04 17 S Michel Mulder 1:08.74 +0.35 4 16 S Nico Ihle 1:08.86 +0.47 5 14 U Samuel Schwarz 1:08.89 +0.5 RE 6 18 S Koen Verweij 1:09.09 +0.7 7 20 S Denis Kuzin 1:09.10 +0.71 8 18 U Shani Davis 1:09.12 +0.73 9 19 S Brian Hansen 1:09.21 +0.82 10 4 S Mark Tuitert 1:09.29 +0.9 11 13 U Håvard Holmefjord Lorentzen 1:09.33 +0.94 12 19 U Mo Tae-bum 1:09.37 +0.98 13 8 U Roman Krech 1:09.63 +1.24 14 10 U Zbigniew Bródka 1:09.66 +1.27 15 15 O Joey Mantia 1:09.72 +1.33 16 13 S Konrad Niedźwiedzki 1:09.76 +1.37 17 3 S Denis Juskov 1:09.81 +1.42 18 15 S Aleksei Jesin 1:09.93 +1.54 19 1 S Håvard Bøkko 1:09.98 +1.59 20 3 U Vincent De Haître 1:10.04 +1.65 21 6 U Lee Kyou-hyuk 1:10.04 +1.65 22 12 S Daniel Greig 1:10.13 +1.74 23 7 S Bart Swings 1:10.14 +1.75 24 9 S Haralds Silovs 1:10.29 +1.9 25 20 U Mirko Giacomo Nenzi 1:10.32 +1.93 26 8 S William Dutton 1:10.61 +2.22 27 14 S Dmitri Lobkov 1:10.65 +2.26 28 7 U Jonathan Garcia 1:10.74 +2.35 29 9 S Benjamin Macé 1:10.80 +2.41 30 11 U Kim Tae-yun 1:10.81 +2.42 31 5 S Espen Aarnes Hvammen 1:11.01 +2.62 32 4 U Muncef Ouardi 1:11.07 +2.68 33 11 S Fjodor Mezentsev 1:11.08 +2.69 34 5 U Tian Guojun 1:11.17 +2.78 35 1 U Taro Kondo 1:11.44 +3.05 36 12 U Daichi Yamanaka 1:11.93 +3.54 37 2 U Tommi Pulli 1:12.16 +3.77 38 2 S David Andersson 1:12.40 +4.01 39 6 S Igor Bogoljubski 1:12.85 +4.46 40 10 S Sung Ching-yang 1:13.79 +5.40 RE = rataennätys == Lähteet == miesten 1000 m
Krister Ståhlberg

Sven Krister Ståhlberg (s. 1947) on suomalainen yhteiskuntatieteilijä. Hän on ollut Åbo Akademin julkishallinnon professori 1980–2003. Hän tutki kunnallista ja valtionhallinnon suunnittelua ja virkamieskuntaa.Facta 2001, WSOY 1985, 15. osa, palsta 344 Ståhlberg väitteli 1975 ja oli 1970–1979 Åbo Akademissa valtiotieteissä assistentina ja yliassistenttina, ja seuraavana vuonna hän aloitti professorina. Vuosina 2002–2010 hän hoiti Svenska kulturfondenin silloin perustettua johtajan tehtävää. 1977–1982 ja 1987–1992 hän oli Finsk Tidskriftin päätoimittaja.Uppslagsverket.fi viitattu Ståhlberg on julkaissut runsaasti kuntien ja valtion hallintoa käsitteleviä teoksia, kuten väitöskirjan Teori och praxis i kommunal planering (1975). Hän sai filosofian kunniatohtorin arvon 2002. == Lähteet == Luokka:Suomalaiset yhteiskuntatieteilijät Luokka:Suomalaiset järjestöjohtajat‎ Luokka:Suomalaiset professorit Luokka:Åbo Akademin professorit Luokka:Vuonna 1947 syntyneet Luokka:Elävät henkilöt
Louane Emera

Anne Peichert (s. 26. marraskuuta 1996), joka tunnetaan paremmin artistinimellä Louane Emera tai pelkkä Louane, on ranskalainen laulaja ja näyttelijä. == Varhainen elämä == Louane Emera on orpo, sillä molemmat hänen vanhempansa ovat kuolleet sairauksiin: isä vuonna 2013 ja äiti vuotta myöhemmin. == Ura == Emeran ensiesiintyminen televisiossa oli 12-vuotiaana lasten laulukilpailu-ohjelmassa l’École des stars vuonna 2009. Vuonna 2013 hän osallistui ranskalaisen The Voice: la plus belle voix -ohjelman toiselle kaudelle. Vuonna 2014 Emera näytteli elokuvassa Bélierin perhe (La famille Bélier) ja sai roolistaan César-palkinnon. Emeran maaliskuussa 2015 julkaistu ensimmäinen albumi Chambre 12 oli Ranskan albumilistan kärjessä yhteensä 12 viikkoa. Vuoden loppuun mennessä sitä oli myyty yli , ja se oli toiseksi myydyin albumi Ranskassa vuonna 2015. == Lähteet == == Aiheesta muualla == Luokka:Vuonna 1996 syntyneet Luokka:Ranskalaiset laulajat Luokka:Ranskalaiset näyttelijät Luokka:Elävät henkilöt
Taneli Mustonen

Taneli Mustonen (s. 1978 Joensuu) on suomalainen elokuvaohjaaja. Hänet tunnetaan erityisesti elokuvastaan Luokkakokous (2015), joka perustuu tanskalaiseen Klassefesten-elokuvaan (2011). Vuonna 2016 ilmestyi Mustosen ohjaama ja käsikirjoittama Bodominjärven murhiin pohjautuva kauhuelokuva Bodom. Samana vuonna ensi-iltansa sai myös Mustosen ohjaama Luokkakokous 2 – Polttarit. Mustonen kuvasi Suomessa ja Virossa uusinta elokuvaansa, komediaa Se mieletön remppa kesällä 2019, ja se tuli ensi-iltaansa 19. helmikuuta 2020. Mustonen pääsi 20-vuotiaana ensimmäisellä yrittämällään opiskelemaan elokuvaohjausta Taideteolliseen korkeakouluun. Vuonna 2015 Mustonen otettiin mukaan Varietyn kymmenen lupaavimman pohjoismaisen ohjaajan listalle. == Tyyli == Mustosen ollessa lapsi hänen vanhempansa ostivat elokuvateatterin Outokummussa. Mustosen elokuvafilosofia nojaa tähän lapsuudenkokemukseen, sillä hän pyrkii tekemään elokuvia pelkästään suurelle yleisölle. == Filmografia == * Ella ja kaverit (2012) * Luokkakokous (2015) * Bodom (2016) * Luokkakokous 2 – Polttarit (2016) * Se mieletön remppa (2020) * The Twin - Paha kaksonen (2022) * The Bayou (2025) == Lähteet == Luokka:Elävät henkilöt Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1978 syntyneet
Marine Vacth

Marine Vacth (s. 9. huhtikuuta 1991 Pariisi, Ranska) on ranskalainen näyttelijä ja malli. Vacthin mallin ura alkoi, kun hänet huomattiin 14-vuotiaana vaatekaupassa. Häntä ovat valokuvanneet muun muassa Juergen Teller, Jean-Baptiste Mondino ja Paolo Roversi. Hänestä tuli Yves Saint- Laurentin Parisienne-hajuveden malli Kate Mossin jälkeen. Vacthin ensimmäinen näyttelijäntyö oli Cédric Klapischin ohjaamassa elokuvassa Ma part du gâteau (2011). Vuonna 2013 hän näytteli pääosaa François Ozonin ohjaamassa elokuvassa Isabelle: Nuori ja kaunis (Jeune et Jolie). Vacth oli roolistaan ehdolla César-palkinnon saajaksi. == Lähteet == == Aiheesta muualla == * Luokka:Ranskalaiset mallit Luokka:Ranskalaiset näyttelijät Luokka:Vuonna 1991 syntyneet Luokka:Elävät henkilöt
Dimaro Folgarida

Dimaro Folgarida on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun Dimaron (1 293 asukasta) ja Monclassicon (913 asukasta) kunnat yhdistyivät.Kuntaliitokset 2016 Se sijaitsee Val di Solen laaksossa Nocejoen varrella. Kunnan alueella on hyvin merkittyjä polkuja sekä patikointiin että maastopyöräilyyn. Myös Madonna di Campiglion hiihtokeskus sijaitsee lähellä.Dimaro-in-breve ==Lähteet== ==Aiheesta muualla== Luokka:Trenton maakunnan kunnat
Steijn Schothorst

Steijn Schothorst (s. 14. lokakuuta 1994Steijn Schothorst Driver Database) on hollantilainen autourheilija. Hänen suvustaan myös veli Pieter, isä Jeroen ja setä Bas ovat autourheilijoita. == Ura == Schothorst aloitti Karting-sarjoissa voittaen vuonna 2009 Alankomaiden Karting mestaruuden. Vuonna 2011 Schothorst aloitti kilpauransa Formula Ford EuroCup -sarjassa sijoittuen sarjan kolmanneksi. Samana vuonna hän sijoittui toiseksi perinteisessä Formula Ford Festivalissa. Vuonna 2012 Schothorst siirtyi Eurocup Formula Renault -sarjaan saavuttaen 12 pistettä. Hän kilpaili myös Formula Renault NEC -sarjassa voittaen kaksi kilpailua ja sijoittuen sarjan viidenneksi. Vuonna 2013 Schothorst ajoi Toyota Racing Series -sarjassa saavuttaen yhden voiton ja viisi palkintosijaa sijoittuen sarjan neljänneksi. Samana vuonna hän jatkoi FR Eurocup -sarjassa saavuttaen yhden palkintosijan ja 32 pistettä sijoittuen 14:ksi. Vuonna 2014 Schothorst jatkoi kolmannen kauden Eurocup -sarjassa saavuttaen 24 pistettä. Vuonna 2015 Schothorst siirtyi uuteen Renault Sport Trophy -urheiluautosarjaan jossa hän saavutti Eliitti-luokassa kolme voittoa ja kolme paalupaikkaa sijoittuen sarjan toiseksi. Vuonna 2016 Schothorst kilpaili GP3-sarjassa Campos Racing -tallissa. Seuraavalle kaudelle hän siirtyi Arden-talliin. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2016 Campos Racing ESP FEA Kesk. ESP SPR 22 AUT FEA 20 AUT SPR 12 GBR FEA 14 GBR SPR 5 HUN FEA 22 HUN SPR 20 GER FEA Kesk. GER SPR 17 BEL FEA 6 BEL SPR 7 ITA FEA 13 ITA SPR 13 MAL FEA 5 MAL SPR 10 ABU FEA 6 ABU SPR 7 36 13. 2017 Arden International ESP FEA 18 ESP SPR 15 AUT FEA Kesk. AUT SPR 15 GBR FEA 13 GBR SPR Kesk. HUN FEA Kesk. HUN SPR Kesk. BEL FEA 13 BEL SPR 12 ITA FEA 12 ITA SPR C JER FEA 11 JER SPR 10 ABU FEA 6 ABU SPR 18† 8 17. == Lähteet == Luokka:Alankomaalaiset autourheilijat Luokka:Vuonna 1994 syntyneet Luokka:GP3-kuljettajat Luokka:Elävät henkilöt
Dacian Cioloș

Dacian Julien Cioloș (s. 27. heinäkuuta 1969) on romanialainen agronomi ja poliitikko. Hän toimi Călin Popescu-Tăriceanun hallituksessa maatalousministerinä 2007–2008 ja Barroson II komissiossa maatalouskomissaarina 2010–2014. Cioloș nimitettiin marraskuussa 2015 Romanian pääministeriksi puolueisiin kuulumattomana ehdokkaana Victor Pontan hallituksen jouduttua eromaan. Hän toimi pääministerinä, kunnes joulukuun 2016 vaalien voittaja Sorin Grindeanu nimitettiin uuden hallituksen muodostajaksi. Cioloș on opiskellut Cluj-Napocan maatalous- ja eläinlääketiedeyliopistolla, Rennesin École nationale supérieure agronomiquessa ja väitellyt Université Montpellier 1:stä vuonna 2006. Hän on työskennellyt vuodesta 2000 Groupe de Bruges -ajatushautomossa, joka analysoi Euroopan unionin yhteistä maatalouspolitiikkaa. Vuonna 2019 Cioloș valittiin uuden Vapaus, Yhtenäisyys ja Solidaarisuus -puolueen puheenjohtajaksi sen ensimmäisessä puoluekokouksessa. Cioloș on toiminut Euroopan parlamentin jäsenenä vuodesta 2019 alkaen. Hän oli parlamentin Uudistuva Eurooppa -ryhmän puheenjohtaja vuosina 2019–2021. == Lähteet == == Aiheesta muualla == * Luokka:Romanian pääministerit Luokka:Maatalousministerit Luokka:Romanialaiset EU-komissaarit Luokka:Romanialaiset europarlamentaarikot Luokka:Vuonna 1969 syntyneet Luokka:Elävät henkilöt
Tom McCarthy

Thomas Joseph ”Tom” McCarthy (s. 7. kesäkuuta 1966 New Jersey) on yhdysvaltalainen elokuvaohjaaja, käsikirjoittaja ja näyttelijä. Hän on näytellyt muun muassa elokuvissa Perhe on painajainen ja Good Night, and Good Luck. sekä televisiosarjoissa Langalla, Käytäväpeliä ja Kova laki. McCarthy on saanut huomiota ohjaamistaan ja käsikirjoittamistaan indie-elokuvista The Station Agent (2003), The Visitor (2007), Win Win (2011) ja Spotlight (2015), josta hän sai Oscar-palkinnon parhaasta alkuperäisestä käsikirjoituksesta ja ehdokkuuden parhaasta ohjauksesta. ==Aiheesta muualla== * Luokka:Vuonna 1966 syntyneet Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näyttelijät Luokka:Parhaan alkuperäiskäsikirjoituksen Oscar-palkinnon saajat Luokka:Elävät henkilöt
Luettelo televisiosarjan Agent Carter jaksoista

Agent Carter on yhdysvaltalainen televisiosarja, jonka ensimmäinen jakso esitettiin ABC-kanavalla 6. tammikuuta 2015. ==Yhteenveto== {| class="wikitable plainrowheaders" style="text-align:center;" |- ! scope="col" colspan="2" rowspan="2" style="padding:0 8px;"|Kausi ! scope="col" rowspan="2" style="padding:0 8px;"| Jaksot ! scope="col" colspan="2" style="padding:0 8px;"| Ensiesitys |- ! scope="col" style="padding:0 8px;"|Avausjakso ! scope="col" style="padding:0 8px;"|Päätösjakso |- | style="background:#003AC1; color:#100; text-align:center; width:10.5px;"| | scope="row" style="background:#f4f4f4; text-align:center"|1 | 8 | style="padding:0 8px;" | | style="padding:0 8px;" | |- | style="background:#3F4B60; color:#100; text-align:center; width:10.5px;"| | scope="row" style="background:#f4f4f4; text-align:center"|2 | 10 | style="padding:0 8px;" | | style="padding:0 8px;" | |- |} ==Jaksot== ===Ensimmäinen tuotantokausi (2015)=== |} === Toinen tuotantokausi (2016) === |} ==Lähteet== Agent Carter
Eric Camilli

Eric Camilli (s. 6. syyskuuta 1987 Nizza) on ranskalainen ralliautoilija. == Ura == Toyotan junioriohjelmassa mukana ollut Camilli debytoi rallin MM- sarjassa vuoden 2014 Saksan rallissa kartanlukijanaan Maxime Wilmot.Latvala haastaa taas Ogierin. Urheilusanomat 3/2016, s. 16-17 Hän keskeytti tuon kilpailun. Kaudella 2015 hän sijoittui parhaimmillaan 12:nneksi Walesin rallissa.http://www.ewrc-results.com/profile.php?p=39567&sct;=1 WRC2 -sarjassa Camilli oli kaudella 2015 kymmenes, saavuttaen kolme palkintosijoitusta. Kaudeksi 2016 Camilli siirtyi M-Sportin talliin, jossa hän ajoi kaksi täyttä kautta ja kolme MM-osakilpailua kaudella 2018. Kauden 2017 alusta Camilli on kilpaillut WRC2-sarjassa Fordilla, Volkswagenilla ja Citroenilla. == Lähteet == Luokka:Ranskalaiset ralliautoilijat Luokka:Vuonna 1987 syntyneet Luokka:Elävät henkilöt
Bajirao Mastani

Bajirao Mastani on vuonna 2015 ensi-iltansa saanut intialainen historiallinen draamaelokuva, jonka on ohjannut ja tuottanut Sanjay Leela Bhansali. 1700-luvulle sijoittuva elokuva kertoo Maratin valtakunnan peshwa (pääministeri) Baji Rao I:stä ja tämän toisesta vaimosta Mastanista. Nimirooleja näyttelevät Ranveer Singh ja Deepika Padukone, ja Priyanka Chopra näyttelee Baji Raon ensimmäistä vaimoa Kashibaita. Bajirao Mastani sai ensi- iltansa 18. joulukuuta 2015. Elokuva sai hyvän vastaanoton sekä kriitikoilta että yleisöltä. Se sai Filmfare Awards -gaalassa kaksitoista ehdokkuutta ja voitti yhdeksän palkintoa, mukaan lukien parhaasta elokuvasta, ohjauksesta, miespääosasta ja naissivuosasta. == Näyttelijät == == Tuotanto == Bhansali suunnitteli Bajirao Mastania noin viidentoista vuoden ajan. Hän halusi alun perin elokuvansa Hum Dil De Chuke Sanam parin Salman Khanin ja Aishwarya Rain näyttelemään päärooleja tähän elokuvaan, mutta ei saanut enää palkattua heitä yhteiseen elokuvaan parin eron jälkeen. Tämän jälkeen Bhansali palkkasi Khanin ja Kareena Kapoorin päärooleihin ja Rani Mukerjin Kashibain rooliin. Elokuva kuitenkin hyllytettiin, kun Khan ja Kapoor siirtyivät muihin projekteihin ja Bhansali keskittyi seuraavan elokuvansa ohjaamiseen. Spekulaatio elokuvan tuotannosta ja roolituksesta jatkui seuraavina vuosina. Heinäkuussa 2014 varmistui, että Ranveer Singh ja Deepika Padukone (Bhansalin elokuvan Goliyon Ki Raasleela Ram-Leela pari) näyttelevät nimirooleja ja Priyanka Chopra näyttelee Kashibaita. Singhin ja Padukonen täytyi käydä läpi laaja valmistautumisprosessi elokuvaa varten. Singhin piti opetella marathin kieltä ja ratsastusta, sekä ajella päänsä ja kohottaa painoaan. Padukone opetteli miekkailua, ratsastusta ja taistelulaji kalarippayattua. Chopra harjoitteli peshwojen puhumaa marathin murretta. == Soundtrack == == Vastaanotto == Bajirao Mastani sai pääasiassa positiivisia arvosteluja kriitikoilta. Subhash K. Jha antoi elokuvalle viisi tähteä viidestä kutsuen sitä ”mestariteokseksi”, ja vertasi sitä klassikkoelokuvaan Mughal-E-Azam. == Lähteet == == Aiheesta muualla == * * Luokka:Vuoden 2015 intialaiset elokuvat Luokka:Hindinkieliset elokuvat Luokka:Intialaiset historialliset elokuvat Luokka:Intialaiset romanttiset draamaelokuvat Luokka:Sanjay Leela Bhansalin ohjaamat elokuvat
Madruzzo

Madruzzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Calavino (1 561 asukasta) ja Lasino (1 352 asukasta), yhdistyivät.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Estrid Svenintytär

Estrid Margaret Svenintytär (noin 997–1057 tai 1074) oli Tanskan prinsessa ja Normandian herttuatar. Hän oli Sven Haaraparran tytär ja Harald Sinihampaan pojantytär. Estrid oli naimisissa Tanskan jaarlin Ulfin kanssa, jonka Estridin veli kuningas Knuut Suuri murhautti vuonna 1026. Heidän lapsiansa olivat Asbjørn ja Tanskan tuleva kuningas Sven Estridinpoika. Luokka:Tanskan prinsessat Luokka:990-luvulla syntyneet Luokka:1000-luvulla kuolleet
Pieve di Bono-Prezzo

Pieve di Bono-Prezzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Pieve di Bono (1 275 asukasta) ja Prezzo (191 asukasta), yhdistyivät.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Isabelino Gradín

Isabelino Gradín (8. heinäkuuta 1897 Montevideo – 21. joulukuuta 1944 Montevideo) oli uruguaylainen jalkapalloilija, joka oli yksi maansa parhaista lajissaan jalkapallon alkuaikoina. Gradín kilpaili menestyksekkäästi myös yleisurheilussa. == Jalkapalloura == Gradín edusti vuodet 1915–1921 kotimaansa pääsarjan Club Atlético Peñarolia. Hän pelasi seuran paidassa 212 ottelua, joissa hän onnistui maalinteossa 101 kertaa. Hän voitti seuran paidassa kaksi kertaa Uruguayn mestaruuden. Vuodet 1922–1929 Gradín edusti Olimpiaa. Vuonna 1929 hän päätti uransa. Uruguayn jalkapallomaajoukkueessa Gradín pelasi vuosina 1915–1927 tehden 24 ottelussa kymmenen maalia. Gradín oli mukana historian ensimmäisessä Copa Américassa vuonna 1916, jossa hän oli turnauksen maalikuningas Uruguayn voittaessa kultaa. Gradín saavutti Copa Américan mestaruuden myös vuonna 1917 ja oli mukana Copa Américassa vielä vuonna 1919. == Yleisurheilu-ura == Gradín kilpaili urallaan myös pikajuoksussa. Vuoden 1919 Etelä-Amerikan-mestaruuskilpailuissa hän voitti kultaa sekä 200 että 400 metrin juoksussa.http://www.gbrathletics.com/ic/sac.htm Hän toisti tuon saavutuksen seuraavan vuoden Etelä-Amerikan-mestaruuskilpailuissa. == Muuta == Gradínin ja hänen maanmiehensä Juan Delgadon päästessä kentälle historian ensimmäisessä Copa Américassa vuonna 1916 heistä tuli historian ensimmäisiä tummaihoisia jalkapalloilijoita, jotka pääsevät kentälle kansainvälisessä jalkapalloturnauksessa. Gradín toimi innoituksena monille tummaihoisille pelaajille. Muun muassa Pelé on pitänyt häntä idolinaan.http://www.thehardtackle.com/2013/isabelino-gradin-uruguay-racism- slavery/ Gradín kuoli montevideolaisessa sairaalassa joulukuussa 1944 47-vuotiaana vain neljä päivää sen jälkeen, kun hänen pitkäaikainen seuransa Peñarol oli voittanut historiallisen 15:nnen Uruguayn mestaruuden. Mestarijoukkue kävi tapaamassa Gradínia seurassa ja omisti mestaruutensa tälle. Gradínin iso-isovanhemmat olivat orjia Lesothossa.Galeano, Eduardo: Soccer in sun and shadow. Verso 1998, s. 38 == Saavutukset == === Jalkapalloilijana === Seurajoukkuetasolla * Uruguayn Primera División: 1918, 1921 Maajoukkuetasolla * Copa América: kultaa (1916, Copa América 1917) Henkilökohtainen * Vuoden 1916 Copa Américan paras maalintekijä === Yleisurheilijana === * Etelä-Amerikan-mestaruuskilpailut 1919: kultaa (200 metriä, 400 metriä) * Etelä-Amerikan-mestaruuskilpailut 1920: kultaa (200 metriä, 400 metriä) == Lähteet == Luokka:Uruguaylaiset jalkapalloilijat Luokka:Uruguaylaiset pikajuoksijat Luokka:Vuonna 1897 syntyneet Luokka:Vuonna 1944 kuolleet
Drew Lewis

Andrew "Drew" Lewis (s. 9. huhtikuuta 1995 Liverpool, Englanti) on englantilainen jalkapalloilija. Pelipaikaltaan hän on hyökkääjä. Lewis siirtyi elokuussa 2015 englantilaisen Southportin junioreista Suomen pääsarjassa Veikkausliigassa pelaavaan KTP:hen. Hän pelasi ensimmäisen Veikkausliigan ottelunsa 29. elokuuta 2015, kun KTP voitti kotonaan Jaron 1–0. Ottelu jäi Lewisin ainoaksi kaudella kaudella 2015.Drew Lewis Soccerway-sivustolla Lewis siirtyi kauden jälkeen pois KTP:stä. == Lähteet == Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Mneme (muusa)

Mneme () on kreikkalaisessa mytologiassa Zeuksen ja Mnemosynen lapsi ja yksi kolmesta alkuperäisestä boiotialaisesta muusasta. Mnemen mukaan on nimetty Jupiterin kuu Mneme. Luokka:Muusat
Porte di Rendena

Porte di Rendena on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Darè (268 asukasta), Vigo Rendena (504 asukasta) ja Villa Rendena (1 003 asukasta), yhdistyivät.Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Mopo Sport

Mopo Sport on suomalainen mopoja, skoottereita, mopojen osien ja tarvikkeiden maahantuoja-, myyjä- sekä verkkokauppayritys. Mopo Sport on perustettu vuonna 1974. Sen myymälä sijaitsee Vantaan Petikossa. Mopo Sport aloitti toimintansa myymällä mopon viritysohjeita postitse, mutta laajensi nopeasti myös varaosien myyntiin. Nykyään Mopo Sportilla on myös huolto sekä oma Team Mopo Sport niminen mopo endurance talli. Talli on voittanut Helsinki MopoGP:n mm. vuonna 2014. == Maahantuonti == Mopo Sport on tuonut maahan monia alan johtavia varaosa- ja viritysosamerkkejä, kuten italialaisia Dellorto-kaasuttimia, Malossi-viritysosia, Giannelli-pakoputkia sekä espanjalaisia Metrakit- viritysosia, GRO-öljyjä ja -voiteluaineita sekä NG-jarrulevyjä. == Kritiikki "tappajamopojen" kaupustelusta == Mopo Sportia on pitkään syytetty mopojen virityskulttuurin tuomisesta Suomeen. Tekniikan Maailmassa (9/1988) toimittaja Martti Merilinna kirjoitti "Pienen empimisen jälkeen eri mopomerkkien maahantuojat sanoutuivat irti moisesta kuoleman kaupustelusta. Vantaalla toimiva varaosaliike on tällä hetkellä käytännöllisesti katsoen alansa ainoa ja voi hyvin. Nuorta, innostunutta asiakaskuntaa riittää." artikkelissaan otsikolla Tappajamopo, joka käsitteli kahden nuoren miehen kuolemaan johtanutta onnettomuutta. ==Lähteet== Luokka:Suomalaiset verkkokaupat Luokka:Mopot Luokka:Petikko
Michael Wolgemut

Michael Wolgemut (myös Wohlgemut tai Wohlgemuth) (1434–1519) oli saksalainen taidemaalari ja puupiirtäjä. Hän asui Nürnbergissä ja sai siellä taidekasvatusta isältään ja Hans Pleydenwurffilta. Pleydenwurffin tavoin Wolgemut omaksui flaamilaistaiteen lievästi karheasävyisenä mutta maneerista vapaanaOtavan Suuri Ensyklopedia, s. 911. Vuonna 1473 hän sai haltuunsa Pleydenwurffilta jääneen työpajan. Pajassa tehtiin paljon alttarikaappeja, joista yksi on vuosina 1476–1479 tehty Zwickaun Marian kirkon pääalttari sekä n. 2000 puupiirrosta H. Schedelin teokseen Schatzbehalter (1493). Wolgemutin oppilaisiin kuului mm. Albrecht Dürer. Zwickaun Marian kirkon pääalttarin ja Schatzbehalterin kuvituksen ohella Wolgemutin päätöihin kuuluu hänen yhdessä Pleydenwurffin kanssa tekemänsä kuvitus teokseen Schatzbehalter. == Lähteet == Luokka:Saksalaiset taidemaalarit Luokka:Vuonna 1434 syntyneet Luokka:Vuonna 1519 kuolleet
Graham Sutherland

Graham Vivian Sutherland (1903–1980) oli brittiläinen taidemaalari ja graafikko, 1900-luvun merkittävimpiä brittiläisiä taiteilijoita. Uransa alussa hän toimi graafikkona ja myöhemmin teki surrealistisia maalauksia kivistä, kasveista ja eläimistä. 1940-luvulta alkaen Sutherland maalasi sota- ja hiilikaivosaiheisia teoksia ja psykologisia muotokuvia.Otavan Suuri Ensyklopedia, s. 9357 Hänen tekemistään muotokuvista kuuluisimpia ovat Somerset Maughamin ja Winston Churchillin muotokuvatFactum, osa 7 vuodelta 2005, s. 147. Sutherland teki myös monumentaaliteoksiaWSOY:n Iso Tietosanakirja, osa 9 vuodelta 1997, s. 146. Vuosina 1956–1962 hän teki Coventrin katedraaliin 22 · 13 neliömetrin kokoisen gobeliinin luonnostyönGummeruksen uusi tietosanakirja, osa 4 vuodelta 1987, s. 1789. == Lähteet == Luokka:Englantilaiset taidemaalarit Luokka:Brittiläiset taidegraafikot Luokka:Vuonna 1903 syntyneet Luokka:Vuonna 1980 kuolleet
Jukka Nopsanen

Jukka Nopsanen (s. 1950 Helsinki) on suomalainen taidemaalari. Hän maalaa öljyvärimaalauksia, etenkin muotokuvia. Nopsanen opiskeli Taideteollisessa oppilaitoksessa vuosina 1969–1970 ja Suomen Taideakatemian koulussa 1970–1973. Hänestä tuli Taidemaalariliiton jäsen vuonna 1974. Nopsanen on osallistunut vuodesta 1970 noin 70 yhteisnäyttelyyn. Hänellä on ollut 1970-luvulta lähtien yksityisnäyttelyitä muun muassa Galleria Strindbergissä Helsingissä, Taidekeskus Mältinrannassa Tampereella ja Olkkalan kartanossa Vihdissä. Nopsasen teoksista julkisesti esillä ovat muun muassa Keskiviikkokerhon muotokuvat (1986) Helsingin Suomalaisessa Klubissa ja Pedersören kirkon alttarimaalaus (1991). Keskiviikkokerhon muotokuva on uusi versio Aarne Nopsasen teoksesta vuodelta 1959. Vanha teos oli siirretty pois Klubilta, joka halusi 110-vuotisjuhliensa kunniaksi tilalle uuden maalauksen. Pedersören kirkon alttarimaalaus ”Tidlös tid” kuvaa ehtoollisen asettamista, kuten kirkon edellisetkin alttarimaalaukset. Taulun kehykset ovat vuodelta 1705 ja Nopsasen teos on neljäs maalaus, mikä niihin on asetettu. Nopsanen on maalannut useita julkisia muotokuvia, muun muassa Rakennusliike Puolimatkan kokoelmiin kuuluvan kauppaneuvos Armas Puolimatkan muotokuvan (1988), Helsingin seudun yliopistollinen keskussairaalan kokoelmiin kuuluvan ylilääkäri Ilmo Louhimon muotokuvan (1991), professori Pekka Häyryn muotokuvan (1999) ja Urheiluopistosäätiön kokoelmiin kuuluvan ministeri Veikko Helteen muotokuvan. Nopsanen asuu Vihdissä ja on maalannut seinämaalaukset Nummelan terveyskeskukselle (1988), Nummelan koululle (1989) ja Nummelan Osuuspankille (1992). Lisäksi nummelalaisessa Päivölän virkistyskodissa on hänen teoksensa vuodelta 1999. Jukka Nopsasen vanhemmat olivat taiteilijat Aarne ja Maija Nopsanen. == Lähteet == == Aiheesta muualla == * * * * Luokka:Suomalaiset taidemaalarit Luokka:Vuonna 1950 syntyneet Luokka:Elävät henkilöt Luokka:Muotokuvamaalarit